b'\n_START_ARTICLE_\nHedi Hauser\n_START_SECTION_\nBiografie\n_START_PARAGRAPH_\nDup\xc4\x83 bacalaureat \xc3\xaen anul 1950 la Timi\xc8\x99oara, Hedi Hauser a  \xc3\xaenceput la Universitatea din Bucure\xc8\x99ti studiul de filologie (Facultatea de limbi germanice), pe care l-a \xc3\xaentrerupt dup\xc4\x83 c\xc3\xa2teva semestre. Temporar a lucrat \xc3\xaen schimbul de noapte ca corector la cotidianul de limb\xc4\x83 german\xc4\x83 "Neuer Weg" (Bucure\xc8\x99ti)._NEWLINE_Din 1952 p\xc3\xa2n\xc4\x83 \xc3\xaen 1988, c\xc3\xa2nd a r\xc4\x83mas v\xc4\x83duv\xc4\x83, a fost c\xc4\x83s\xc4\x83torit\xc4\x83 cu scriitorul de limb\xc4\x83 german\xc4\x83  Arnold Hauser_NEWLINE_Din 1955-1968 a lucrat ca redactor pentru c\xc4\x83r\xc8\x9bi de limb\xc4\x83 german\xc4\x83 la Editura Tineretului (Bucure\xc8\x99ti). \xc3\x8en anul 1969 a devenit redactor \xc8\x99ef la Editura Kriterion (Bucure\xc8\x99ti), unde a condus direct sec\xc8\x9biunea de limb\xc4\x83 german\xc4\x83 \xc3\xaen perioada 1969-1991. Deasemenea a condus \xc8\x99i sec\xc8\x9biile pentru c\xc4\x83r\xc8\x9bi \xc3\xaen limbile s\xc3\xa2rbo-croat\xc4\x83, ucrainean\xc4\x83, slovac\xc4\x83, tatar\xc4\x83, turc\xc4\x83 si idi\xc8\x99._NEWLINE_Despre activitatea la Editura Kriterion Hauser precizeaz\xc4\x83 \xc3\xaentr-un interviu \xc3\xaen ziarul "Siebenb\xc3\xbcrgische Zeitung" (M\xc3\xbcnchen): \xe2\x80\x9eFaptul c\xc4\x83 noi am putut publica aceste c\xc4\x83r\xc8\x9bi n-a fost de la sine \xc3\xaen\xc8\x9beles. N-a fost u\xc8\x99or s\xc4\x83 balansezi \xc3\xaentre ceea ce a fost strict \xc3\xaenterzis \xc8\x99i ceea ce a fost admis. [...] Autorii de limba german\xc4\x83 din Rom\xc3\xa2nia au avut mai multe libert\xc4\x83\xc8\x9bi s\xc4\x83-\xc8\x99i exprime \xc8\x99i s\xc4\x83 publice p\xc4\x83rerea dec\xc3\xa2t colegii lor rom\xc3\xa2ni. Conducerea statului le-a  dat \xe2\x80\x93 \xc3\xaen anumite m\xc4\x83suri \xe2\x80\x93 m\xc3\xa2n\xc4\x83 liber\xc4\x83, deoarece \xc8\x99i-a dat seama c\xc4\x83 ace\xc8\x99ti autori [de limb\xc4\x83 german\xc4\x83] n-au nici o influen\xc8\x9b\xc4\x83 asupra poporului [rom\xc3\xa2n], iar \xc3\xaen vest astfel se d\xc4\x83 impresie bun\xc4\x83.\xe2\x80\x9d La \xc3\xaentrebarea dac\xc4\x83 a avut contact cu Securitatea Hauser a r\xc4\x83spuns: \xe2\x80\x9eSecuritatea la Bucure\xc8\x99ti a f\xc4\x83cut parte din via\xc8\x9ba cultural\xc4\x83 \xe2\x80\x93 \xc8\x99i nu numai acolo \xe2\x80\x93  a f\xc4\x83cut parte la via\xc8\x9ba de fiecare zi \xc8\x99i mai ales \xc3\xaen via\xc8\x9ba persoanelor cu func\xc8\x9bii de conducere.\xe2\x80\x9d\n_START_SECTION_\nDistinc\xc8\x9bii\n_START_PARAGRAPH_\n\xc3\x8en 1971, Gustav Heinemann, pre\xc8\x99edintele RFG i-a conferit ordinul "Crucea de merit" (Verdienstkreuz am Bande) pentru men\xc8\x9binerea \xc8\x99i promovarea culturii germane \xc3\xaen Rom\xc3\xa2nia._NEWLINE_\xc3\x8en 1971 a primit Premiul Uniunii Scriitorilor din Rom\xc3\xa2nia._NEWLINE_A fost numit\xc4\x83 membru onorific al consulatului Rom\xc3\xa2niei la Hamburg.'